system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Mihai Rădulescu?
assistant
Mihai Rădulescu () a fost un scriitor, istoric al detenției române sub comunism, armenolog, cercetător al artelor plastice și editor român.

Biografie

Născut la 15 mai 1936, în București, în familia Dumitru și Toni Rădulescu (ambii, fugiți de părinți, în capitală, pentru a-și apăra dragostea), fiul lor unic Mihai este hărăzit unui destin ciudat, numărând atât suișuri cât mai ales coborâșuri, deseori amețitoare, ce au format din el un luptător (caracteristică a multor copii și tineri care au crescut sub comunism, în România). 

A refuzat să facă parte din orice organizație comunistă, iar în anul II al Facultății de Filologie, secția de Limbă și Literatură Engleză, preia chemarea studenților mediciniști la o demonstrație în Piața Universității, convocând numeroși colegi de facultate și alți cunoscuți. Este arestat la 4 noiembrie 1956 și condamnat în lotul organizatorilor la patru ani închisoare corecțională. Îi efectuează la Jilava, Gherla, Periprava, Salcia, Luciu-Giurgeni, după ce fusese anchetat la Ministerul de Interne.

A avut câteva mari suferințe: oreionul ce nu i-a fost tratat, rămânând astfel fără dreptul la urmași, avitaminoza A, tratată numai cu o pilulă de polivitamină pe tot parcursul bolii, însoțită de 20-30 crize nervoase pe zi, timp de mai bine de o lună. Finalmente, se eliberează din spitalul din Slobozia, bolnav de febră tifoidă și mutat la spitalul de boli contagioase din București. 

Aceasta l-a scăpat de domiciliul obligatoriu ce-i aștepta pe toți cei eliberați în acea perioadă. Reia studiile universitare în 1963, devine licențiat în limbă și literatură engleză și română, iar în continuare se înscrie la doctorat, sub îndrumarea prof. Zoe Dumitrescu-Bușulenga, dar nu va întruni condițiile politice necesare susținerii tezei. 

Între timp a fost profesor de liceu, asistent al Facultății de Limbă Engleză și al Institutului Pedagogic.; în 1972 a fost numit prin concurs lector de limbă engleză și franceză la Institutul Teologic de Grad Universitar din București, de unde va ieși la pensie la șaizeci și cinci de ani. 

O boală gravă (astm), coroborată cu alta la fel de gravă de inimă, îl împiedică ani de zile să mai iasă din casă și, din când în când, îl conduce la spital. Aceasta nu-l împiedică să-și continue activitățile de scriitor de beletristică, de istoric al detenției române sub comunism, de armenolog, de cercetător al artelor plastice și de editor.
 
După Revoluția Română din 1989 a întemeiat editura Ramida care a funcționat timp de zece ani. Scopul ei era publicarea de memorii de detenție si de carte religioasă. 
Colaborează cu regularitate la revista Ararat, Nor Ghiang, Memento (Timișoara) și la Contemporanul, Ideea Europeană. La postul de radiodifuziune România Cultural a deținut o rubrică timp de trei ani.

Astăzi are unul dintre cele mai bogate și mai bine organizate site-uri literare și de detenție din țară, unde nu demult a deschis un capitol nou: „Cartea Prietenului Meu”, dedicat acelor foști deținuți sau rudelor acestora, ce nu au bani să-și publice memoriile .

S-a stins din viață, după o perioadă de câțiva ani de suferință (suferea de astm), pe 20 ianuarie 2009.

Cărți publicate 

Capcanele" vocabularului englez - Andrei Bantas si Mihai Radulescu, Editura Stiintifica, 1967
Violonistica enesciana: violonistul Enescu : creatia enesciana pentru vioara, Editura Muzicala, 1971
Finaluri complexe in sah: arta marilor campioni, Editura Stadion, 1972  
Shakespeare - un psiholog modern, Albatros, 1979
Educatia prin munca a elevilor: schite pedagogice, Editura Didactica si Pedagogica, 1981
Civilizatia armenilor, Editura Sport-Turism, 1983 
Stilistica spectacolului: elemente de stilistica antropologica in teatru, Editura Junimea, 1985 
Mozart: sapte zile pentru nemurire, Editura Muzicala, 1987 
O vizita la Regele Mihai I, Editura Semnalul, 1990
Pe bulevard in jos: schite si nuvele, Editura Litera, 1990 
False friends - Andrei Bantas si Mihai Radulescu, Editura Teora, 1992
Tragedia lui Lucretiu Patrascanu: convorbiri cu omul politic Corneliu Coposu, Editura Ramida, 1992
Sânge pe Râul Doamnei: Până când atâta suferință?, Editura Ramida, 1992
Caidul: nuvelele adolescenței în temnițele comuniste, Editura Ramida, 1992
Dactilografele și revoluția, Editura Ramida, 1993
Casa lacrimilor neplanse: martor al acuzarii in procesul "reeducatorilor", Editura Ramida, 1993
Ion Mihalache: In infruntare cu Carol II, Editura Ramida, 1993
Rugul Aprins. Duhovnicii Ortodoxiei, sub lespezi, în gherlele comuniste, Editura Ramida, 1993
Împușcarea călărețului, Editura Ramida, 1994
Martiriul Bisericii Ortodoxe Romane, Editura Ramida, 1994 
Codrul scufundat: la 50 ani de la moartea lui Liviu Rebreanu, Editura Ramida, 1994
Evadarea lui Liviu Rebreanu, Editura Ramida, 1994
Popa Piso din Zarnesti, Editura Ramida, 1994
Condamnat să învingă, Editura Ramida, 1995
Antropologia stilistică: lumea lui Charles Dickens, Editura Ramida, 1995
Flăcări sub cruce, Editura Ramida, 1995
Testament între înger si diavol, Editura Ramida, 1995
Un viitor călugăr greco-catolic din preajma „Rugului aprins; în colaborare cu Pericle Martinescu și Justin Paven), Editura Ramida, 1996
Alcovul secret" din volumul de povestiri: "Decameronul din Nowhershire, sub pseudonimul Alquain Foggrery (publicat la Editura F.F.Press, într-o primă editie, 1996; a doua aparitie la Editura Ramida)
Haiku-urile putrezirii de viu, Editura Ramida, 1996
Dubla personalitate în Renaștere: studiu monografic de antropologie stilistică, Editura Ramida, 1996
Mortii nostri vii din temnite. Sonete, Editura Ramida, 1997
Preoți în cătușe, în colaborare cu Irineu Slătineanu, Editura Ramida, 1997
Antim Ivireanul: învatator, scriitor, personaj, Fundatia "Antim Ivireanul", 1997
Rugul Aprins de la Mănăstirea Antim la Aiud, Editura Ramida, 1998
Patru eseuri despre Mircea Eliade, Editura Ramida, 1998
Istoria literaturii române de detenție: Vol. 1 - Memorialistica reeducarilor; Vol. 2 - Marturisirea colaborarii, Editura Ramida, 1998
Morala practica pentru crestinul incepator, Editura Ramida, 1999
Bucuriile și mâhnirile părintelui Sisoe din Boteni, Editura Ramida, 1999	
Jocul cu moartea: insemnari, pagini de jurnal si corespondenta (1933-1957), Editura Humanitas, 1999
Iubirea ca pasărea cerului și alte povestiri, Editura Ramida, 1999	
Genealogia romaneasca. Istoric si bibliografie, Editura Istros - Muzeul Brailei, 2000 
Memorie si stramosi, Editura Albatros, 2002 
Chemarea lui Dumnezeu în temnițele comuniste. Vol. I, Editura Agapis, 2002
Hrandt, Editura Ararat, 2002
Intemnitarea Parintelui Nicodim, Editura Agapis, 2003 
Însemnări pe “Calendarul meu” de Radu Gyr, Fundația Prof. George Manu, 2003
Rugul Aprins. Arestare. Condamnare. Achitare, Editura Agapis, 2003
Chemarea lui Dumnezeu în temnițele comuniste. Vol. II, Editura Agapis, 2004
La capatul iadului: mãrturii si documente, Editura Vremea, 2005
Sandu Tudor și "Floarea de foc", Editura Panaghia, 2008
Grupul celor sapte: pictura canadiana, Editura Anca, 2008
Hiroshige,	Editura Maiko, 2008
Calea cartii. Povestiri din viata Parintelui Nicodim Mandita, Editura Agapis, 2015

Traduceri  
Oaspetele nepoftit. Povești armenești, București, 1968 (în colaborare cu Dirayr Mardichian); 
George Eliot, Silas Mamer, București, 1969;
Victor Hugo - Ultima zi a unui condamnat la moarte. Bug-Jargal, Iași, 1971;
Oscar Wilde - Mențiuni, prefață de Mihai Miroiu, București, 1972;
Povestiri stranii. Pagini antologice din literatura anglo-saxonă, Cluj, 1973 (în colaborare cu Grigore Năstase);
Antologia poeziei franceze de la Rimbaud până azi, 1974
Montaigne, Aforisme, prefața traducătorului, București, 1977;
Antologie de poezie americană de la începuturi până azi, 1978 
Necunoscutul. Antologie din literatura anglo-saxonă, Iași, 1981;
Augustin - De magistro, București, 1994 (în colaborare cu Constantin Noica).

Note

Bibliografie
 Marele crez al omului Mihai Rădulescu  Ziarul Lumina, 22 ianuarie 2010
 GID România - Mihai Rădulescu, biografie

Legături externe 
  Cercul Poeților 
 Procesul comunismului 
 Literatură și detenție
 Altermedia, literatură și detenție 
 Procesul comunismului
 Interviu 
 Convorbiri imaginare cu dascãlul meu, scriitorul Mihai Rãdulescu

Autori români
Nașteri în 1936
Opozanți ai regimului comunist
Scriitori victime ale regimului comunist din România
Bucureșteni